Greek Legal Document

Category: 167

Content:
81.ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 82 της 24/30 Ιαν. 1979 (ΦΕΚ Α΄ 16)  Περί διαρθρώσεως του Κλάδου Ανωτέρας Εκπαιδεύσεως (ΑΡ) Νηπιαγωγών του Υπουργείου Κοινωνικών Υπηρεσιών.  Έχοντες υπ’ όψει: 1.Τας διατάξεις της παρ. 3 του άρθρ. 18 του Νόμ. 434/76 (ΦΕΚ 246 τ.Α΄) «περί πληρώσεως θέσεων και ρυθμίσεως θεμάτων αφορώντων εις την κατάστασιν των Δημοσίων υπαλλήλων και υπαλλήλων Ν.Π.Δ.Δ.». 2.Την υπ’ αριθ. 1175/1978 γνωμοδότησιν του Συμβουλίου της Επικρατείας, προτάσει των Υπουργών Προεδρίας Κυβερνήσεως, Οικονομικών και Κοινωνικών Υπηρεσιών, αποφασίζομεν: Άρθρον μόνον.-Ο κατά το Β.Δ. 744/1960 «περί κατανομής κατά κατηγορίας και βαθμούς του Υπαλληλικού Κώδικος των τακτικών θέσεων υπαλλήλων Εθνικών Ιδρυμάτων Παιδικής Προστασίας Υπουργείου Κοιν. Προνοίας «ως μεταγενεστέρως ετροποποιήθη, προβλεπόμενος παρά τω Υπουργείω Κοινωνικών Υπηρεσιών Κλάδος ΑΡ Νηπιαγωγών διαρθρούται ως κατωτέρω: Επί βαθμώ 3ω  θέσεις      20 Επί βαθμοίς 5ω-4ω     »    290 Επί βαθμοίς 9ω-6ω     » 1.030